
గొప్పవాళ్ళు తలుచుకుంటే గొడవలకు కొదవేముంటుంది? గోడలు కూడా గొడవలకు కేంద్ర బిందువులవుతాయి. అమెరికా నూతన అధ్యక్షుడు డొనాల్డ్ ట్రంప్ పుణ్యమా అని ‘గోడ’ ఇప్పుడొక ప్రపంచ వార్త! గొడవలతో అధ్యక్ష ఎన్నికల బరిలో దునికిన ఆయన గోడలతో పాలనను ప్రారంభిచాడు. అమెరికా – మెక్సికో దేశాల సరిహద్దులో గోడను నిర్మించేందుకు ఉద్దేశించిన ఫైలుపై సంతకం చేసేశారు! శుభం!!గోడలు వేదికగా ఇకనుండి గొడవలే గొడవలు! ఆ గోడ కట్టడానికయ్యే ఖర్చును అణా పైసలతో సహా గోళ్ళు ఊడగొట్టి మరీ వసూలు చేస్తానంటున్నాడు డొనాల్డ్ ట్రంప్! ఆ పప్పులేవీ మా దగ్గర ఉడకవు పొమ్మంటున్నారు మెక్సికో అధ్యక్షుడు ఎన్రికో నీటో! ఈ ఉడుక్కోవడాలు ఇక్కడికే పరిమితమవుతాయా లేక రెండు దేశాలను రేపటి రోజున అట్టుడికిస్తాయా అన్నది ఇప్పటికిప్పుడు తేలే సమస్య కాదు.దేశదేశాల మధ్య గోడల్ని చెరిపివేసి ప్రపంచాన్ని గ్లోబల్ విలేజీగా మార్చే పనిని భుజానికెత్తుకున్న వాళ్ళకు తమచుట్టూ గోడలు కట్టుకోవాల్సిన పరిస్థితి ఎందుకు తలెత్తిందన్నది ఇప్పటి ప్రశ్న! తమ దాకా వస్తే తప్ప ఎవరికైనా తత్వం బోధపడదన్న మాట! తాము మేడలు కట్టుకోవడానికి పొరుగువాళ్ళ గోడల్ని కూల్చాలి. కానీ తాము మాత్రం గోడల రక్షణలో సురక్షితంగా జీవించాలి. ఒకవేళ తమకు జీవించడం దుర్భరమైనట్లైతే ఇతరులెవరూ ప్రశాంతంగా బతకడానికి వీల్లేదు. గోడ(లు) ఇక్కడొక సాకు మాత్రమే! గొడవలు మాత్రం  అనివార్యం! గోడల్ని నిర్మించి కొత్తగా మరికొన్ని గొడవల్ని సృష్టించడం –- తద్వారా తన భవిష్యత్ రాజకీయ జీవితానికి పటిష్టమైన కోటగోడను నిర్మించుకోవడమే ట్రంప్ మహాశయుడి ప్రథమ ప్రాధాన్యంగా కనిపిస్తున్నది.అమెరికన్ల కోసమే అమెరికా అనే నినాదం ఆ విధంగానే పుట్టుకు వచ్చింది. అధ్యక్షుల వారి అంతరంగాన్ని జాగ్రత్తగా అధ్యయనం చేస్తే తప్ప అందులోని అంతరార్థం అట్టే మనకు బోధపడదు. అందులో భాగంగానే ఇప్పుడు మరిన్ని కొత్త చట్టాలు, మరింత పదును తేలి ప్రపంచం పైకి దూసుకురాబోతున్నాయి. తాము చేసిందే చట్టం! తాము చెప్పిందే వేదం! ఇదే అమెరికన్ల రీతి! అమెరికా నీతి! అసలు ప్రపంచమే అమెరికన్ల కోసం! అందుకే అమెరికన్ల ‘గోడలు’ వర్థిల్లాలి! ఆ గోడల పునాదులపై నిర్మించుకున్న మేడలూ వర్థిల్లాలి! అమెరికన్ల అవసరాలు వర్థిల్లాలి! వారి ఆలోచనా విధానాలూ వర్థిల్లాలి! ట్రంప్ గారి విజయఢంకా, రెండోసారీ మోగితీరాలి! ప్రపంచం ఎప్పటిలాగే అమెరికా పాలకుల పడగనీడనే బిక్కుబిక్కుమంటూ తమ బతుకులు వెళ్లమార్చాలి.- గుండెబోయిన శ్రీనివాస్, హైదరాబాద్

goppavallu taluchukunte godavalaku kodavemuntundi? godalu kuudaa godavalaku kendra binduvulavutaayi. america noothana adhyakshudu donald trump punyama ani ‘goda’ ippudoka prapancha vaarta! godavalatho adhyaksha ennikala barilo dunikina aayana godalatho paalananu praarambhichaadu. america – mexico deshaala sarihaddulo godanu nirminchenduku uddesinchina phailupai santakam chesesaru! shubham!!godalu vedikagaa ikanundi godavale godavalu! aa goda kattadanikayye kharchunu anaa paisalatho sahaa gollu oodagotti mari vasulu chestanantunnadu donald trump! aa pappulevee maa daggara udakavu pommantunnaru mexico adhyakshudu enrico neeto! ee udukkovadaalu ikkadike parimitamavutaayaa leka rendu deshaalanu repati rojuna attudikistaya annadi ippatikippudu tele samasya kaadu.desadesala madhya godalni cheripivesi prapanchaanni global vilejeegaa marche panini bhujaanikettukunna vaallaku tamachuttu godalu kattukovalsina paristhiti enduku talettindannadi ippati prasna! tama daka vaste tappa evarikainaa tatvam bodhapadadanna maata! taamu medalu kattukovadaaniki poruguvalla godalni koolchaali. cony taamu maatram godala rakshanalo surakshitamgaa jeevinchaali. okavela tamaku jeevinchadam durbharamainatlaite itarulevaruu prasaantamgaa batakadaaniki veelledu. goda(lu) ikkadoka saaku matrame! godavalu maatram  anivaaryam! godalni nirminchi kottagaa marikonni godavalni srushtinchadam –- tadwara tana bhavishyat rajakeeya jeevitaaniki patishtamaina kotagodanu nirminchukovadame trump mahasayudi prathama praadhaanyamgaa kanipistunnadi.americanla kosame america ane ninaadam aa vidhamgaane puttuku vachindi. adhyakshula vaari antaramgaanni jaagrattagaa adhyayanam cheste tappa andulooni antaraartham atte manaku bodhapadadu. andulo bhagamgane ippudu marinni kotta chattaalu, marinta padunu teli prapancham paiki doosukuraabotunnaayi. taamu chesinde chattam! taamu cheppinde vedam! ide americanla reethi! america neethi! asalu prapanchame americanla kosam! anduke americanla ‘godalu’ vardhillaali! aa godala punaadulapai nirminchukunna maedaluu vardhillaali! americanla avasaraalu vardhillaali! vaari alochana vidhaanaaluu vardhillaali! trump gaari vijayadanka, rendosary mogitiiraali! prapancham eppatilaage america paalakula padaganeedane bikkubikkumantu tama batukulu vellamaarchaali.- gundeboina srinivas, hyderabad